Նման օրենքի առկայությունն ինչքանո՞վ կկանխի այն դեպքերը, երբ տարիներ շարունակ տարբեր թանգարաններից արժեքավոր իրեր, նկարներ են անհետանում։ «Դա օրենքի հետ կապ չունի։ Մենք ուրիշ խնդիրներ ունենք լուծելու, այդ թվում՝ թանգարանների եւ թանգարանային հավաքածուների պատշաճ պահպանում, անվտանգության կանոնների պահպանում։ Դա կարեւոր, հիմնարար դրույթներից մեկն է, թանգարանում պահպանվում է ազգային արժեք, որը ենթակա է պատշաճ պահպանման։ Իսկ օրենքով հանցանք-զանցանքների դեմն առնել չես կարող, օրենքով կարող ես միայն կանխարգելել նման բաները, այնպես պետք է պահպանվեն, այնպիսի իրավահարաբերություններ լինեն, որ բացառվեն նման բաները։ Կանոնադրությունը՝ կանոնադրություն, բայց ոլորտը վաղուց օրենքի կարիք զգում է»,- ասաց Վարդանյանը։